ᱯᱟᱭᱠᱟᱨ

ᱯᱟᱭᱠᱟᱨ ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱩᱨᱟᱨᱟᱭ ᱒ ᱵᱞᱚᱠ ᱩᱛᱱᱟᱹᱣ ᱵᱚᱞᱚᱠ ᱨᱮ ᱢᱮᱱᱟᱜ ᱢᱤᱫᱴᱟᱝ ᱟᱛᱳ ᱠᱟᱱᱟ᱾

 ᱚᱛᱱᱚᱜ 

 ᱴᱷᱟᱶ 
ᱵᱟᱸᱥᱞᱟᱭ ᱜᱟᱰᱟ ᱫᱚ ᱯᱟᱭᱠᱟᱨ ᱥᱮᱫ ᱠᱷᱚᱱ ᱞᱤᱸᱜᱤᱱ ᱯᱟᱨᱚᱢ ᱟᱠᱟᱱᱟ ᱾ Google maps ᱟᱛᱳ ᱨᱮᱭᱟᱜ ᱯᱚᱪᱷᱤᱢ ᱥᱮᱪ ᱨᱮ ᱢᱮᱱᱟᱜ ᱟ ᱯᱟᱜᱽᱞᱟ ᱜᱟᱰᱟ᱾   [citation needed]

 ᱯᱩᱞᱤᱥ ᱥᱴᱮᱥᱚᱱ 
ᱯᱟᱭᱠᱟᱨ ᱨᱮ ᱢᱤᱫᱴᱟᱝ ᱯᱩᱞᱤᱥ ᱥᱴᱟᱥᱚᱱ ᱢᱮᱱᱟᱜᱼᱟ ᱾

 ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱟᱨ 
ᱢᱩᱨᱟᱨᱟᱭ ᱒ ᱟᱱᱟᱜ ᱥᱟᱶᱛᱟ ᱩᱛᱱᱟᱹᱣ ᱵᱚᱞᱚᱠ ᱨᱮᱭᱟᱜ ᱥᱚᱫᱚᱨ ᱫᱚᱯᱛᱚᱨ ᱯᱟᱭᱠᱟᱨ ᱨᱮ ᱢᱮᱱᱟᱜᱼᱟ ᱾

 ᱢᱤᱫ ᱧᱮᱞ ᱨᱮ 
ᱨᱟᱢᱯᱩᱨᱦᱟᱴ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱩᱛᱛᱚᱨ ᱦᱤᱸᱥ (ᱢᱮᱯ ᱨᱮ ᱩᱫᱩᱜ ᱟᱠᱟᱱᱟ ᱢᱤᱫ ᱥᱮᱪ, ᱱᱚᱞᱦᱟᱴᱤ ᱢᱮᱞᱟᱱ ᱴᱚᱴᱷᱟ ᱨᱮᱭᱟᱜ ᱦᱤᱸᱥ ᱟᱨ ᱫᱚᱠᱷᱤᱱ ᱦᱤᱸᱥ ᱫᱚ ᱵᱨᱟᱢᱵᱷᱚᱱᱤ-ᱢᱟᱭᱩᱨᱚᱠᱠᱷᱤ ᱚᱛᱢᱚᱱ ᱨᱮᱭᱟᱜ ᱦᱤᱸᱥ, ᱩᱛᱛᱚᱨ ᱨᱮ ᱵᱨᱟᱢᱵᱷᱟᱹᱱᱤ ᱟᱨ ᱫᱚᱠᱷᱤᱱ ᱨᱮ ᱢᱚᱭᱩᱨᱚᱠᱠᱷᱤ ᱛᱟᱞᱟ ᱴᱚᱴᱷᱟ ᱨᱮ ᱢᱮᱱᱟᱜ ᱮᱴᱟᱜ ᱢᱤᱫᱴᱟᱝ ᱩᱯᱼᱢᱟᱭᱠᱩᱨᱳᱯᱷᱤ ᱴᱚᱴᱷᱟ ᱾ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱩᱛᱛᱚᱨᱼᱯᱚᱥᱪᱷᱤᱢ ᱦᱤᱸᱥ ᱥᱮᱫ ᱥᱳᱨᱥᱳᱯᱳᱨ ᱥᱚᱱᱛᱟᱞ ᱯᱚᱨᱜᱟᱱᱟ ᱠᱷᱚᱱ ᱨᱟᱡᱽᱢᱟᱦᱚᱞ ᱵᱩᱨᱩ ᱨᱮ ᱢᱤᱫ ᱚᱠᱛᱮ ᱨᱮ  ᱯᱟᱥᱱᱟᱣ ᱟᱠᱟᱱᱟ᱾ ᱯᱚᱪᱷᱤᱢ ᱥᱮᱪ ᱥᱚᱱᱛᱟᱞ ᱯᱚᱨᱜᱟᱱ ᱟᱨ ᱯᱚᱪᱷᱤᱢ ᱵᱟᱝᱞᱟ ᱟᱨ ᱡᱷᱟᱲᱠᱷᱚᱱᱰ ᱨᱮᱭᱟᱜ ᱥᱤᱢᱟᱹ ᱫᱚ ᱢᱮᱯ ᱨᱮ ᱧᱮᱞ ᱧᱟᱢᱚᱜᱼᱟ ᱾ ᱢᱩᱨᱥᱤᱫᱟᱵᱟᱫ ᱦᱚᱱᱚᱛ ᱫᱚ ᱯᱩᱨᱵᱚ ᱥᱮᱫ ᱢᱮᱱᱟᱜᱼᱟ ᱾ ᱯᱚᱫᱽᱫᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱮᱱ ᱦᱩᱰᱤᱧ ᱦᱤᱸᱥ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱤᱢᱟᱹ (ᱱᱟᱱᱦᱟ ᱜᱟᱨ) ᱫᱚ ᱢᱟᱱᱤᱯ ᱨᱮᱭᱟᱜ ᱩᱛᱛᱚᱨᱼᱯᱩᱨᱵᱚ ᱠᱳᱱᱟ ᱨᱮ ᱧᱮᱞ ᱧᱟᱢᱚᱜᱼᱟ ᱾ ᱨᱟᱢᱯᱩᱨᱦᱟᱴ ᱛᱷᱚᱱᱚᱛ ᱨᱮ 96.62% ᱦᱚᱲ ᱟᱛᱳ ᱨᱮ ᱟᱨ 3.38% ᱦᱚᱲ ᱥᱟᱦᱟᱨ ᱴᱚᱴᱷᱟ ᱨᱮ ᱛᱟᱦᱮᱸᱱᱟ ᱾

 ᱦᱚᱲ ᱞᱮᱠᱷᱟ 
ᱵᱷᱟᱨᱚᱛ ᱨᱮᱭᱟᱜ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱯᱟᱭᱠᱟᱨ ᱨᱮᱭᱟᱜ ᱜᱩᱴ ᱦᱚᱲ ᱞᱮᱠᱷᱟ ᱑᱒,᱒᱕᱐ ᱦᱚᱲ, ᱡᱟᱦᱟᱸ ᱢᱩᱫᱽᱨᱮ ᱖,᱑᱓᱔ ᱦᱚᱲ ᱠᱚᱲᱟ ᱟᱨ ᱖,᱑᱑᱖ ᱦᱚᱲ ᱛᱤᱨᱞᱟᱹ ᱾ ᱖ ᱥᱮᱨᱢᱟ ᱞᱟᱛᱟᱨ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱑,᱗᱓᱒ ᱦᱚᱲ ᱾ ᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮ ᱯᱟᱭᱠᱟᱨ ᱨᱮ ᱜᱩᱴ ᱥᱤᱠᱷᱱᱟᱹᱛᱟᱱ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱖,᱔᱒᱙ (᱖᱑.᱑᱒) % ᱾

 ᱥᱟᱜᱟᱲᱚᱢ 
ᱯᱟᱭᱠᱟᱨ ᱵᱷᱟᱫᱤᱥᱥᱚᱨ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾Google maps

 ᱯᱳᱥᱴ ᱚᱯᱷᱤᱥ 
ᱨᱟᱢᱯᱩᱨᱦᱟᱴ ᱢᱩᱲᱩᱫ ᱚᱯᱷᱤᱥ ᱨᱮᱭᱟᱜ ᱞᱟᱛᱟᱨ ᱨᱮ ᱯᱟᱭᱠᱟᱨ ᱨᱮᱭᱟᱜ ᱢᱤᱫᱴᱟᱝ ᱰᱮᱞᱤᱵᱷᱟᱨᱤ ᱪᱟᱸᱜᱟ ᱯᱮᱥᱴ ᱚᱯᱷᱤᱥ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱯᱤᱱ ᱗᱓᱑᱒᱒᱑ ᱢᱮᱱᱟᱜᱼᱟ᱾ ᱢᱤᱫ ᱜᱮ ᱯᱤᱱ ᱥᱟᱶ ᱪᱟᱸᱜᱟ ᱠᱟᱹᱢᱤ ᱚᱲᱟᱜ ᱫᱚ ᱵᱚᱱᱥᱚᱵᱚᱛᱤ, ᱵᱳᱱᱦᱟ, ᱫᱟᱱᱛᱩᱨᱟ, ᱜᱚᱜᱚᱱᱯᱩᱨ, ᱦᱚᱨᱳᱣᱟ, ᱦᱤᱞᱳᱨᱟ, ᱡᱟᱡᱤᱜᱨᱟᱢ, ᱠᱟᱥᱤᱢᱱᱚᱜᱚᱨ, ᱢᱮᱛᱨᱟᱯᱩᱨ, ᱯᱟᱱᱪᱟᱦᱚᱨ, ᱨᱚᱛᱩᱨᱤ ᱟᱨ ᱛᱤᱨᱳᱜᱨᱟᱢ ᱨᱮ ᱢᱮᱱᱟᱜᱼᱟ ᱾

 ᱞᱟᱠᱪᱟᱨ 
᱑᱙᱑᱖ ᱨᱮ ᱯᱟᱭᱠᱟᱨ ᱥᱚᱛᱮᱱᱫᱨᱚ ᱯᱟᱵᱽᱞᱤᱠ ᱟᱨ ᱥᱚᱨᱠᱟᱨ ᱫᱟᱨᱟᱭ ᱛᱮ ᱜᱚᱲᱚ ᱮᱢ ᱟᱠᱟᱱ ᱴᱟᱣᱩᱱ ᱞᱟᱭᱵᱨᱤᱨᱤ ᱛᱷᱟᱯᱚᱱ ᱞᱮᱱᱟ᱾ ᱱᱚᱶᱟ ᱨᱮᱭᱟᱜ ᱟᱯᱱᱟᱨ ᱫᱚᱞᱟᱱ ᱚᱲᱟᱜ ᱢᱮᱱᱟᱜᱼᱟ ᱾ 

 ᱦᱚᱲᱢᱚ ᱥᱟᱶᱟᱨ 
ᱯᱟᱭᱠᱟᱨ ᱨᱮᱭᱟᱜ ᱯᱟᱭᱠᱟᱨ ᱟᱛᱳ ᱦᱟᱥᱯᱟᱛᱟᱞ ᱨᱮ ᱓᱐ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱟᱛᱳ
ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ